આ વખતે પણ નેતાજીએ અમરસિંહની વાત સાંભળી તે અખિલેશ માટે દુઃખદાયક વાત હતી. તેણે તેના પિતાને કહ્યું હતું કે હું તમારો દીકરો છું તમે નક્કી ન કરો. યુપીનું ઇલેકશન મારે જીતવાનું છે. સિંઘલ, ચંદ્રા કે અમર અંકલે નહીં. આપણી ખરડાયેલી છબી સુધારવા તમારી પાસે સુવર્ણ તક છે. અખિલેશે શિવપાલને એમ પણ કહ્યું કે, ‘તમે મારા કાકા છો, તમે બધું જ લઇ લો, પરંતુ સાપને દૂધ ન પીવડાવો.’ અખિલેશની સાપ વાળી વાતનો સીધો અર્થ અમરસિંહ હતા. અખિલેશે ચોખ્ખો મેસેજ આપી દીધો કે મુલાયમ યુગ સમાપ્ત થયો છે અને હવે તે ઇચ્છે તે રીતે સમાજવાદી પાર્ટી ચલાવશે. આ સ્વતંત્રતા મેળવતાં તેને પાંચ વર્ષ જેટલો સમય થયો.